yá eṣá yajñástāyáte yásmādimā́ḥ prajāḥ prájātā etámvevā́pyetarhyánu prájāyante sa yānúpakīrṇe sādáyati tasmādyāstānánu prajā́ḥ prajā́yante tā́ anyénātmáno 'syām prátitiṣṭhanti yā vaí śaphaíḥ pratitíṣṭhanti tā́ anyénātmáno 'syām prátitiṣṭhantyátha yádetaṃ vyúhya na tŕ̥ṇaṃ canā̀ntardhā́ya sādáyati tásmādyā́ etamánu prajā́ḥ prajā́yante yā́ ātmánaivā̀syām prátitiṣṭhanti manuṣyā̀śca śvā́padāśca